ลีสซิ่งกสิกรไทย ตั้งเป้าปีนี้ปล่อยสินเชื่อ 7.3 หมื่นลบ. ดันยอดคงค้าง 9.1 หมื่นลบ.
ลีสซิ่งกสิกรไทย ตั้งเป้าปีนี้ปล่อยสินเชื่อใหม่ 7.3 หมื่นลบ. ดันยอดสินเชื่อคงค้าง 9.1 หมื่นลบ.
3 ก.พ. 2559

นายทวี ธีระสุนทรวงศ์ ประธานกรรมการบริหาร บริษัท ลีสซิ่งกสิกรไทย จำกัด เปิดเผยว่า บริษัทตั้งเป้ากำไรสุทธิราว 728 ล้านบาท โดยตั้งเป้าปล่อยสินเชื่อเช้าซื้อใหม่และลีสซิ่งไว้ที่ 73,744 ล้านบาท ซึ่งจะส่งผลให้บริษัทมียอดสินเชื่อคงค้างราว 91,950 ล้านบาท
โดยบริษัทจะเน้นทำตลาดในกลุ่มผลิตภัณฑ์ที่มีศักยภาพ เช่น กลุ่มยานยนต์ขนาดใหญ่ (Big Bike) และกลุ่มรถกระบะ รถบรรทุก รวมทั้ง การร่วมมือทางการตลาดระหว่างบริษัทคู่ค้าและพันธมิตร ทั้งนี้บริษัทตั้งเป้ารักษาสินเชื่อที่ไม่ก่อให้เกิดรายได้ (NPL) ไว้ไม่เกิน 1.91% จากปีก่อนที่ 1.50%